《题名碑石琢之已成求章伯益》
宋代·郑獬

老匠隳山斩苍石，偃然巨璞长于席。锐凿飞椎日镵击，金錞嘲轰满虚室。

白沙砻就大禹圭，绀滑自同青玉色。两螭攫拿相斗立，欲求大篆冠其额。

先生绝妙不须言，引墨为我一落笔，蟠屈玉箸入石壁。

吾曹名氏遂辉赫，异物不复容侵蚀。赤尾鲤鱼问消息，丐我数字得不得。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。